           ROMÂNIA

JUDEŢUL HUNEDOARA

    MUNICIPIUL BRAD

         P R I M A R U L
   Nr. 39/12077/26.02.2024
R E F E R A  DE A P R O B A R E
privind aprobarea Regulamentului de Organizare și Funcționare 

a Poliției Locale Brad

Prin Hotărârea Consiliului Local nr. 3/2011 a fost înființată Poliția Locală Brad prin reorganizarea Poliției Comunitare Brad ca urmarea apariției Legii nr. 155/2010 a poliției locale și a Hotărârii Guvernului nr. 1.332/2010 privind aprobarea Regulamentului – cadru de organizare și funcționare a poliției locale.


Regulamentul de organizare și funcționare a Poliției Locale Brad este documentul prin care se reglementează modul de organizare și funcționare al Poliției Locale Brad și se aplică personalului acesteia.


Conform prevederilor art. 30 din Legea nr. 155/2010 a poliției locale, republicată, ”în privinţa organizării şi funcţionării poliţiei locale, autoritatea deliberativă a administraţiei publice locale are următoarele atribuţii:
    a) aprobă regulamentul de organizare şi funcţionare a poliţiei locale, […]”


Întrucât de la data înființării Poliției Locale Brad și până în prezent au intervenit o serie de modificări atât în legislația în materie, cât și în structura acesteia, am inițiat prezentul proiect de hotărâre prin care am propus aprobarea Regulamentului de Organizare și Funcționare a Poliției Locale Brad și îl supun spre dezbatere și aprobare plenului Consiliului Local al Municipiului Brad în forma prezentată.

Am propus, de asemenea, ca la data intrării în vigoare a prezentei hotărâri să se abroge prevederile art. 5 din Hotărârea Consiliului Local nr. 3/2011.
Invoc în susţinerea prezentului proiect de hotărâre prevederile art. 4 alin. 4 și alin. 7, art. 30 lit. a  și art. 35 lit. b din Legea nr. 155/2010 a poliției locale, republicată, ale H.G. nr. 1.332/2010 privind aprobarea Regulamentului - cadru de organizare și funcționare a poliției locale, ale Legii nr. 227/2015 privind Codul fiscal, ale Legii nr. 273/2006 privind finanțele publice locale, cu modificările și completările ulterioare, ale Legii nr. 263/2010 privind sistemul unitar de pensii publice, cu modificările și completările ulterioare, precum și ale art. 129 alin. 1, alin. 2 lit. a și lit. d, alin. 3 lit. c și alin. 7 lit. g și lit. s din O.U.G. nr. 57/2019 privind Codul administrativ, cu modificările și completările ulterioare.

